Viborger Samler, 1840-04-06
Med Hensyn til Rygtet om at Marocco har erklæret den franske Regjering Krig, erklærer Moniteuren, at Alt berettiger til den Formening, at Efterretningen er usand, da Depescher fra Tanger af 7de Marts, og fra Malaga af 15de ikke omtale nogensomhelst Krigserklæring. Men er end Krigen ikke erklæret, saa synes det dog tilforladeligt, at man venter, at Fiendtlighederne ville udbryde, da Admiral Rosamel har erholdt befaling til at afseile med en Deel af Flaaden til Tanger. Han vil vel i ethvert Tilfælde forlange saadanne Erklæringer, at man snart kan erfare Maroccos virkelige Hensigter. Fra Toulon, meldes under 24de Marts: Et Dampskib skal afseile til Tanger for at tage den franske Consul ombord, og føre denne til Frankerig, og tillige overbringe Depescher tilde franske Consularagenter paa den spanske Kyst. Ligeledes udrustes en Corvette, enten for at bevogte de maroccanske Corsarer, eller for at underrette Handelskibene om Sagernes Stilling; en Brig skal tjene Kjøbmands fartøierne til Convoi. La Presse beretter, at et Brud har fundet Sted imellem England og Kongen af begge Sicikierne. Denne vigtige Efterretning er af en Coureer fra Neapel bragt den 21de Marts til Livorno. Lord Palmersion havde af den neapolitanske Regjering reclameret en meget betydelig Sum som Erstatning for den store Skade, Storbritanniens Handel har lidt ved Jndførelsen af Svovlmonopolet paa Sicilien. Den britiske Regjering anseer den Overeenskomst, Frankerig har sluttet med Neapel angaaende Svovlhandelen, som et Angreb paa Handelsfriheden og en Krænkelse af Tractaterne. Desuden har Lorden forlangt en Sum af 25,000 Fres, for hver Dag, indtil Monopolet ophæves. Man forsikkrer, at Kongen af Neapel har i sit onde Lune sønderrevet den engelske Ministers Note, og at den engelske Gesandt øieblikkelig har forlangt sine Passer. – Angaaende dette vigtige Anliggende meddeler Cour. frang, et Brev fra Neapel af 13de Marts, hvori det hedder: at Kongen af Neapel har befalet, at sætte alle Kystpladserne istand for at forhindre en Overrumpling; at de af det engelske Ministerium til Neapelaffendte Commissairer for med Kongeriget begge Sicilierne at afslutte en Handelstractat, der skulde have Svovlmonopolets Tilintetgjørelse til Følge, vel havde erholdt Afslag, men at den neapolitanske Regjering i andre Henseender havde gjort Storbritannien saa mange Concessioner, at Alt berettigede til det Haab, at Udkastet til en ny Handelstractat vilde erholde det britiske Cabinets Bifald. Dette Haab er nu tilintetgjort, og den britiske Regjering fordrer i stærkere Udtryk end nogensinde for Monopolets Ophævelse. National beretter fra Messina, at Kongen af Neapel indskiber Tropper til Sicilien, og at alle Dampskibe ere satte i Reqvisition for at paaskynde Transporten af de militaire Stridskræfter. England, siger dette Blad, begrunder sin Ret paa en i Aaret 1816 imellem Storbritannien og Neapel afsluttet Handelstractat, ifølge hvilken England med Hensyn til Siciliens Mineral-Producter skal behandles som de meest begunstigede Nationer: Svovlmonopolets Overdragelse til franske Handelshuse har krænket denne Tractat. Men, vedbliver National, Svovlspørgsmaalet er kun et Paaskud; thi den egentlige Hensigt med Englands krigerske Holdning er den skjønne Øe Sicilien, hvilket Bytte Storbritannien, fra sin Klippere, Malta, allerede længe har betragtet med begierlige Blikke.